Diari Oficial de la Generalitat Valenciana


Sumari del DOGV 9076, del 05-05-2021 (2021/4587)

Extracte de la Resolució de 27 d'abril de 2021, de la Universitat d'Alacant, per la qual es modifica la convocatòria Premis Impuls a iniciatives empresarials innovadores 2021.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   9076

Data del DOGV
:   05-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/4587


Data del document
:   27-04-2021

Organisme emissor
:   Universitat d'Alacant

Tipus de document
:   Extracte

Descriptors 

:   * distinció honorífica

Extracte de la Resolució de 27 d'abril de 2021, de la Universitat d'Alacant, per la qual es modifica la convocatòria Premis Impuls a iniciatives empresarials innovadores 2021. [2021/4587]  
BDNS (identif.):557495  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/557495  
  
Es modifica l'extracte de la convocatòria de 13 d'abril de 2021, de la Universitat d'Alacant, de Premis Impuls a iniciatives empresarials innovadores 2021, publicat en el DOGV número 9064, de data 19 d'abril de 2021, en els següents termes:   
  
Primer. Es modifica l'apartat referent als premis atorgats, que queda redactat de la següent manera:   
Premis   
Tots els premis estaran subjectes, si és el cas, a les corresponents retencions fiscals que contemple la legislació vigent.   
  
Premi IMPULS UA   
Modalitat A. Premi de fins a 12.000 euros per a un màxim de dos projectes. El nombre de premis i l'assignació de la quantia final a cada premi dependrà de l'avaluació obtinguda pels projectes, si bé cap rebrà més de 8.000 euros. El premi es farà efectiu quan es constituïsca l'empresa, sempre que no hagen transcorregut més de divuit mesos des de l'endemà de la comunicació del premi. El pagament es farà directament a un compte bancari la titular del qual siga l'empresa.   
  
Modalitat B. Dos premis de 2.000 euros cadascun. Aquests premis han rebut el finançament del Banco Santander en el marc del conveni subscrit amb la Universitat d'Alacant el 12 de novembre de 2020, dins de l'Eix Emprenedoria.   
  
Premi IMPULS FPCA   
Dos premis de 3.000 euros, en la Modalitat A, i dos premis de 2.000 euros en la Modalitat B als projectes que hagen sigut guardonats amb el premi IMPULS UA. Aquests premis s'atorgaran a l'empresa una vegada que es constituïsca i es vincule al Parc Científic d'Alacant, i sempre que no hagen transcorregut més de divuit mesos des de l'endemà de la comunicació del premi. El pagament es farà directament a un compte bancari la titular del qual siga l'empresa.   
D'altra banda, l'FPCA podrà oferir a dos d'aquests projectes premiats la possibilitat d'utilitzar fins a dos llocs per projecte en l'espai Innospace durant sis mesos a partir de la comunicació del premi.  
  
Premi Emprenedoria Social de la Fundació Caja Mediterráneo i Càtedra de Responsabilitat Social de la UA   
La Fundació Caja Mediterráneo, juntament amb la Càtedra de Responsabilitat Social de la UA, seleccionarà, entre tots els participants, el projecte que siga susceptible de generar un major impacte social positiu; aquest projecte haurà de tenir entre els seus objectius tant la solució a necessitats socials detectades en el seu entorn, com la sostenibilitat en tots els àmbits.   
El premi consistirà en la prestació de serveis d'orientació i perfeccionament del vessant social del projecte, així com de suport a la implantació d'un model econòmic de gestió sostenible per a la posada en marxa, durant un termini de sis mesos. La Fundació Caja Mediterráneo posarà a la disposició de l'equip emprenedor un espai de treball durant sis mesos.   
Així mateix, el projecte premiat tindrà accés preferent i gratuït a totes les iniciatives formatives i divulgatives relacionades amb la responsabilitat social, nous models econòmics sostenibles i innovació social que posen en marxa la Fundació Caja Mediterráneo i la Càtedra de Responsabilitat Social de la Universitat d'Alacant durant el període octubre 2021-juliol 2022.   
  
Premi Vicerectorat de Transformació Digital   
El Vicerectorat de Transformació Digital atorgarà un premi de 1.500 euros al projecte més innovador que incorpore l'ús d'una app mòbil. Aquest premi ha rebut el finançament del Banco Santander en el marc del conveni subscrit amb la Universitat d'Alacant el 12 de novembre de 2020, dins de l'Eix Emprenedoria.   
  
Premi Accessibilitat   
El Vicerectorat d'Estudiants i Ocupabilitat atorgarà un premi de 1.500 euros al projecte que, de manera evident, haja contemplat l'accessibilitat, ja siga en productes, serveis, persones o entitats, com a característica essencial d'aquest. Aquest premi ha rebut el finançament del Banco Santander en el marc del conveni subscrit amb la Universitat d'Alacant el 12 de novembre de 2020, dins de l'Eix Emprenedoria.  
  
  
Premi Càtedra Germà Bernàcer de la UA   
Per la seua part, la Càtedra Germà Bernàcer de la UA oferirà als projectes premiats en cada modalitat serveis de mentorització i tutorització durant un període de 6 mesos. Els projectes premiats tindran un termini de 12 mesos per a iniciar el gaudi d'aquests serveis, a comptar des de l'endemà de la comunicació del premi. Aquests serveis seran oferits per despatxos professionals socis del Fòrum de Debat Econòmic Germà Bernàcer.   
Addicionalment, les persones premiades en la Modalitat B, Premi Accessibilitat i Premi Vicerectorat de Transformació Digital, rebran un premi de 1.650 euros per projecte per a rebre tutela i seguiment per a la maduració del seu projecte, incloent-hi un espai en el Centre de Creació d'Empreses, vinculat a la Fundació General de la Universitat d'Alacant, per un període màxim d'un any, comptat des de l'endemà de la comunicació del premi.   
  
Segon. Es modifica l'apartat referent a la presentació de candidatures, que queda redactat de la següent manera:   
Presentació de candidatures   
La convocatòria es publicarà en BOUA amb caràcter informatiu, abans de la publicació del seu extracte en el DOGV.   
El termini d'inscripció s'inicia el dia 1 de maig i finalitza el 13 de juny, tots dos inclusivament. Les persones interessades lliuraran la documentació relativa a la seua candidatura seguint exactament les instruccions especificades en la pàgina http://uaemprende.ua.es, que seran publicades amb suficient antelació.   
Les persones que vulguen participar en el premi IMPULS UA, Modalitat B, en el premi Vicerectorat de Transformació Digital i en el Premi Accessibilitat, a més de presentar la sol·licitud seguint exactament les instruccions especificades en la pàgina http://uaemprende.ua.es, hauran de realitzar la inscripció en la plataforma https://www.santanderx.com/ en la convocatòria específica Premis Impuls a Iniciatives Empresarials Innovadores 2021 entre el dia 1 de maig i el 13 de juny de 2021, tots dos inclusivament.   
Documentació que cal presentar:   
- Formulari de sol·licitud.   
- Breu curriculum vitae de les persones sol·licitants.   
- Model CANVAS.   
Una vegada publicada la llista provisional de candidatures admeses, s'obrirà un termini de deu dies hàbils per a esmenes. Les propostes que no hagen sigut registrades convenientment dins del termini establit, o que no hagen lliurat el model CANVAS, seran considerades com no presentades. Serà corregible, no obstant això, el canvi de modalitat a iniciativa de l'interessat dins del termini previst per a esmenes.   
  
Per a qualsevol dubte sobre la documentació que cal aportar o l'orientació dels projectes, poden dirigir-se al correu ohcjlqowla@fe.eo o consultar la pàgina web http://uaemprende.ua.es.   
  
Modificació publicada en el Butlletí Oficial de la Universitat d'Alacant el 29 d'abril de 2021:   
https://www.boua.ua.es/acuerdos/descargaracuerdo/12833  
  
Alacant, 27 d'abril de 2021.- La vicerectora de Transferència, Innovació i Divulgació Científica, p. d. de signatura (R 22.12.2020): María Jesús Pastor Llorca.